พีระ ตรีบุปผา

พีระ ตรีบุปผา (28 เมษายน พ.ศ. 2475-27 เมษายน พ.ศ. 2545) นักแต่งเพลง นักดนตรี นักเรียบเรียงเสียงประสานชาวไทย ที่มีผลงานสร้างชื่อจากการทำเพลงประกอบภาพยนตร์เรื่อง มนต์รักลูกทุ่ง (พ.ศ. 2513)ที่มาชื่อเรื่อง มนต์รักลูกทุ่ง จาก สยามดารา

 ประวัติ 
 วันเด็ก 
พีระ ตรีบุปผา เกิดเมื่อวันที่ 28 เมษายน พ.ศ.2475 ที่อำเภอเสนา จังหวัดพระนครศรีอยุธยา เป็นบุตรของนายติ่ง และนางตั่ง ตรีบุปผา มีความชื่นชอบการร้องเพลงมาตั้งแต่เด็ก โดยจะขึ้นไปร้องเพลงทุกครั้งเมื่อมีการจัดงานรื่นเริงต่าง ๆ

 เข้าสู่วงการ 
หลังสำเร็จการศึกษาจากโรงเรียนประจำอำเภอเสนาเมื่อปีพ.ศ. 2492 พีระได้ลองแต่งเพลงเองเป็นครั้งแรก โดยดัดแปลงจากเพลงของสมยศ ทัศนพันธ์ จนกระทั่งมีโอกาสได้พบกับสมยศจึงได้ฝากตัวเป็นศิษย์ โดยจะติดตามสมยศไปทำการแสดงในที่ต่าง ๆ จนได้มีโอกาสร้องเพลงสลับภาพยนตร์ไทยและร้องเพลงออกอากาศตามสถานีวิทยุ

ต่อมาพีระได้ตั้งวงดนตรี "พีระศิลป์" ขึ้น โดยทำการบรรเลงเป็นประจำภาคบ่ายผ่านทางสถานีวิทยุกรมประชาสัมพันธ์ พีระมีหน้าที่ประพันธ์คำร้อง และจะจ้างนักประพันธ์เพลงคนอื่นเขียนทำนองให้เพราะตัวเองอ่านโน้ตไม่เป็น แต่อยู่มาวันหนึ่งเหลืออีก 3 วันจะถึงเวลาที่วงดนตรีจะต้องไปออกอากาศที่กรมประชาสัมพันธ์ นักดนตรีที่พีระจ้างให้แต่งทำนองได้มายกเลิกกะทันหันโดยให้เหตุผลว่าไม่มีเวลา จึงต้องนำเพลงเก่าออกอากาศไปก่อน หลังจากเหตุการณ์นี้พีระได้ซื้อตำราดนตรีสากลของพระเจนดุริยางค์ครูเพลงตัวเล็ก ผลงานใหญ่พีระ ตรีบุปผา มาศึกษาด้วยตนเองแล้วก็หัดเขียนโน้ตไปเรื่อย ๆ จนได้มีโอกาสประพันธ์เพลงให้กับนักร้องหลายคนทั้งแนวเพลงลูกทุ่งและลูกกรุง

จากความสามารถพีระได้รับรางวัลแผ่นเสียงทองคำพระราชทาน ในเพลง พุทธภาษิต ปีพ.ศ.2508 โดยได้รับ 3 รางวัลในเพลงเดียว คือ รางวัลประเภทคำร้อง ทำนอง และเรียบเรียงเสียงประสาน ปีพ.ศ.2514 ได้รับรางวัลแผ่นเสียงทองคำพระราชทาน อีก 3 รางวัล จากเพลงมนต์รักชาวไร่ 2 รางวัล และเพลงแว่วเสียงซึง 1 รางวัล จากนั้นได้รับรางวัลรางวัลเสาอากาศทองคำพระราชทาน ประเภทเรียบเรียงเสียงประสานเพลงลูกทุ่งยอดเยี่ยม ประจำปี พ.ศ. 2521 จากเพลงผู้เสียสละของสายัณห์ สัญญา

 ชีวิตส่วนตัว 
พีระ สมรสกับนางสมจิตต์ ตรีบุปผา มีบุตรด้วยกันทั้งสิ้น 2 คน

 ตัวอย่างผลงาน 
 ผลงานการประพันธ์
 สมยศ ทัศนพันธ์

 ทูล ทองใจ

 สุรพล สมบัติเจริญ

 ไพรวัลย์ ลูกเพชร

 อุรา ศุภอัปสร

 ยงยุทธ เชี่ยวชาญชัย

 บุปผา สายชล

 นวลละออง รุ้งเพชร

 เรียม ดาราน้อย

 ยุพิน แพรทอง

 กำแพง พิมพ์ใจ

 สายัณห์ สัญญา

 จรัล มโนเพ็ชร

เป็นต้น

ผลงานการเรียบเรียงเสียงประสาน
 สมยศ ทัศนพันธ์ (ชาญชัย บัวบังศรแต่ง)

 ไพรวัลย์ ลูกเพชร

 ชาตรี ศรีชล
  (ชาตรี ศรีชลแต่ง)
 ระพิน ภูไท
  (ไพบูลย์ บุตรขันแต่ง)
 เสมา ทองคำ
  (ม้วม บ้านแพ้วแต่ง)
 ดาว บ้านดอน
  (เทพบุตร รอดชมภูแต่ง)
 พรสวรรค์ ลูกพรหม
  (แผน พันธ์สาลีแต่ง
เป็น

 เสียชีวิต 
ครูพีระ ตรีบุปผา เสียชีวิตเมื่อวันที่ 27 เมษายน พ.ศ. 2545 เนื่องด้วยโรคเบาหวาน ความดันโลหิตต่ำ และเส้นเลือดตีบ สิริอายุได้ 69 ปี 
รางวัลเกียรติยศ
 รางวัลแผ่นเสียงทองคำพระราชทาน จากพระบาทสมเด็จพระเจ้าอยู่หัว จากเพลง "พุทธภาษิต" ประเภทคำร้อง ทำนอง และเรียบเรียงเสียงประสาน (พ.ศ. 2508)
 รางวัลแผ่นเสียงทองคำพระราชทาน ประเภท ก. จากเพลง "มนต์รักชาวไร่" (พ.ศ. 2514)
 รางวัลแผ่นเสียงทองคำพระราชทาน ประเภท ข. จากเพลง "แว่วเสียงซึง" (พ.ศ. 2514)
 รางวัลแผ่นเสียงทองคำพระราชทาน ประเภท ค. ดนตรีลูกทุ่งยอดเยี่ยม จากเพลง "มนต์รักชาวไร่" (พ.ศ. 2514)
 รางวัลพระราชทานพระสุรัสวดี ประเภทดนตรีประกอบภาพยนตร์ไทยยอดเยี่ยม จากเรื่อง "แม่ศรีไพร" (พ.ศ. 2517)
 รางวัลเสาอากาศทองคำพระราชทาน ประเภทเรียบเรียงเสียงประสานยอดเยี่ยม เพลงลูกทุ่ง จากเพลง "ผู้เสียสละ" (พ.ศ. 2521)

 อ้างอิง 

หมวดหมู่:บุคคลจากอำเภอเสนา
หมวดหมู่:นักแต่งเพลงลูกทุ่ง
หมวดหมู่:นักดนตรีชาวไทย
หมวดหมู่:นักประพันธ์ดนตรีประกอบภาพยนตร์